สินเชื่อเช่าซื้อรถโต5.9แสนล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กสิกรคาดขยายตัว16.5-19% ระบุรถขนาดเล็กอีโคคาร์ขายดี
โพสต์ทูเดย์ — ศูนย์วิจัยกสิกรไทย คาดสินเชื่อเช่าซื้อรถยนต์ปี 2554 โต 16.519% ตลาดรถใหม่หนุน ผู้เล่นรายใหญ่นำกดดอกเบี้ย
ศูนย์วิจัยกสิกรไทย คาดว่า ในปี 2554 สินเชื่อเช่าซื้อรถยนต์ในระบบธนาคารพาณิชย์ มีโอกาสเติบโตได้ถึง 16.519% ด้วยยอดคงค้างที่ขยับขึ้นมาที่ 5.65.9 แสนล้านบาท จากปี 2553 ที่คาดว่ายอดสินเชื่อคงค้างจะอยู่ที่ 4.874.97 แสนล้านบาท เพิ่มขึ้น 26.529%
ปัจจัยสำคัญที่มีอิทธิพลต่อการเติบโตของธุรกิจเช่าซื้อรถยนต์ปี 2554 จะมาจากการเปิดตัวรถยนต์นั่งขนาดเล็กและอีโคคาร์รุ่นใหม่ออกสู่ตลาด แม้จะมีปัจจัยลบจากทิศทางอัตราดอกเบี้ยขาขึ้นและแนวโน้มราคาพลังงานที่อาจปรับสูงขึ้นก็ตาม ทำให้คาดว่ายอดขายรถจะสูงถึง 8.38.7 แสนคัน เพิ่มขึ้น 510% จากปี 2553 
ขณะที่ราคาพืชผลการเกษตรปรับตัวสูงขึ้น เนื่องจากปริมาณพืชผลการเกษตรที่ออกสู่ตลาดน่าจะน้อยลง ส่งผลให้กำลังซื้อของประชาชนในภาคเกษตรสูงขึ้น
ด้านการแข่งขันของผู้ประกอบการให้เช่าซื้อในปี 2554 ส่วนใหญ่ยังคงใช้กลยุทธ์ราคาเป็นหลัก โดยอัตราดอกเบี้ยสินเชื่อเช่าซื้อรถยนต์ในต้นปี 2554 อาจจะปรับขึ้นเพียงเล็กน้อย ประมาณ 0.10.2% จากสิ้นปี 2553 เป็น 2.12.2% ก่อนจะมีโอกาสอ่อนตัวลงชั่วคราวในช่วงงานมอเตอร์โชว์ ซึ่งภาพรวมการปรับขึ้นอัตราดอกเบี้ยของสินเชื่อเช่าซื้อรถยนต์ใหม่จะยังคงอยู่ในระดับต่ำกว่าหรือใกล้เคียงกับต้นทุนการเงินที่เพิ่มขึ้น เนื่องจากโครงสร้างราคาของธุรกิจนี้ถูกแทรกแซงด้วยการแข่งขันเพื่อช่วงชิงส่วนแบ่งตลาดของผู้ประกอบการรายใหญ่
อย่างไรก็ตาม ศูนย์วิจัยกสิกรไทย คาดว่า ผู้ประกอบการให้เช่าซื้อรถรายใหญ่จะไม่แข่งขันกันด้วยการปรับลดคุณสมบัติลูกค้า โดยคงกำหนดอัตราการวางเงินดาวน์ขั้นต่ำไว้ที่ 2025% และระยะเวลาผ่อน 60 เดือน ซึ่งทำให้ได้ลูกค้าชั้นดีที่ไม่ก่อปัญหาหนี้เสียตามมา 
ศูนย์วิจัยกสิกรไทย สรุปภาพรวมตลาดสินเชื่อเช่าซื้อรถยนต์ใหม่ว่าจะยังถูกผูกขาดจากผู้เล่นรายใหญ่เดิม ซึ่งนอกจากจะแข่งขันในตลาดรถยนต์ใหม่แล้ว ยังมีแนวโน้มที่ผู้เล่นในตลาดคงจะขยายการแข่งขันไปยังตลาดรถมือสองและตลาดสินเชื่อเงินสดรถแลกเงิน เพื่อสร้างรายได้ของธุรกิจให้เพิ่มขึ้นด้วย